আমার একমাত্র কন্যা দীপাঞ্জলি গত ৬ অক্টোবর অসাবধানের আগুনে দগ্ধ হলে তার চিকিৎসা করাতে গিয়ে আমি করুণ অভিজ্ঞতার মুখে পড়ি। এ নিয়ে সম্প্রতি আমি ফেইসবুকে একটি স্ট্যাটাস দিয়ে উপর্যুক্ত দাবি তুলেছিলাম। কেননা উচ্চমূল্যের বেসরকারি চিকিৎসায় আমার কন্যা সুস্থ হলেও বহু মানুষ অবর্ণনীয় কষ্ট ভোগ করছে। অনেকেই ভুল বা অপচিকিৎসায় পঙ্গু হয়ে মানবেতর দিন কাটাচ্ছে। অনেক গৃহে নেমে এসেছে অসচ্ছলতার অন্ধকার।